Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17), članka 117. Zakona o socijalnoj skrbi (Narodne novine, broj 157/13, 152/14, 99/15, 52/16, 16/17 i 130/17), članka 35. Statuta Grada Ivanić-Grada (Službeni glasnik, broj 02/14 i 01/18) i članka 1. Odluke o socijalnoj skrbi (Službeni glasnik, broj 02/14) Gradsko vijeće Grada Ivanić-Grada, na svojoj 23. sjednici održanoj dana 24. listopada 2019. godine, donijelo je sljedeće

**I. izmjene**

**PROGRAMA**

**socijalnih potreba**

**Grada Ivanić-Grada za 2019. godinu**

I.

U Programu socijalnih potreba Grada Ivanić-Grada za 2019. godinu (Službeni glasnik, broj 10/18) mijenja se točka I. 2. i izmijenjena glasi:

„ Pravo na besplatne udžbenike ostvaruju učenici osnovnih škola na području Grada Ivanić-Grada.

Za realizaciju ovog dijela Programa osiguravaju se sredstva u iznosu od **115.000,00 kuna** na poziciji R0247-1 Proračuna Grada Ivanić-Grada za 2019. godinu. “

II.

Mijenja se točka I. 6. i izmijenjena glasi:

„ Grad Ivanić-Grad sufinancirat će troškove javnog prijevoza redovitih studenata s područja Grada Ivanić-Grada, a koji svakodnevno putuju do mjesta školovanja.

Odluku o visini subvencije donosi Gradonačelnik.

Za realizaciju ovog dijela Programa osiguravaju se sredstva u iznosu od  **700.000,00 kuna** na poziciji R0248 Proračuna Grada Ivanić-Grada za 2019. godinu. “

III.

Mijenja se točka I. 7. i izmijenjena glasi:

„ Pravo na pomoć za opremu novorođenog djeteta može ostvariti roditelj (skrbnik) novorođenog djeteta u skladu s Pravilnikom o ostvarivanju prava na pomoć Grada Ivanić-Grada za opremu novorođenog djeteta.

Za realizaciju ovog dijela Programa osiguravaju se sredstva u iznosu od  **335.000,00 kuna** na poziciji R0250 Proračuna Grada Ivanić-Grada za 2019. godinu. “

IV.

Mijenja se točka I. 8. i izmijenjena glasi:

„ Za umirovljenike i umirovljeničke udruge s područja Grada Ivanić-Grada u 2019. godini osiguravaju se sredstva u iznosu od  **375.000,00 kuna** na poziciji R0251 Proračuna Grada Ivanić-Grada za 2019. godinu. “

V.

Mijenja se točka I. 10. i izmijenjena glasi:

„ U Proračunu Grada Ivanić-Grada za 2019. godinu osiguravaju se sredstva i za sljedeće programe:

- Prijevoz pokojnika u iznosu od **30.000,00 kuna** na poziciji R0254-1. “

VI.

Ove I. izmjene Programa socijalnih potreba Grada Ivanić-Grada za 2019. godinu sastavni su dio II. izmjena i dopuna Proračuna Grada Ivanić-Grada za 2019. godinu, a stupaju na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, 24. listopada 2019. Željko Pongrac, pravnik kriminalist